**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės būsto nuomininkų prašymus pakeisti nuomos sąlygas ir nuomoti jiems būstą socialinio būsto sąlygomis. Pateiktų Metinių gyventojo (šeimos) turto (įskaitant gautas pajamas) deklaracijų duomenimis nuomininkai ir jų šeimų nariai atitinka Paramos būstui įsigyti ar išsinuomoti įstatymo (toliau – Įstatymas) 11 straipsnio 2 dalyje nurodytus turto ir pajamų dydžius teisei į paramą būstui išsinuomoti ir Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti.

**2. Projekto rengimo priežastys ir kuo remiantis parengtas sprendimo projektas.**

Nuomos mokestis, apskaičiuotas Savivaldybės būsto nuomininkams vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ (Lietuvos Respublikos Vyriausybės 2014 m. gruodžio 23 d. nutarimo Nr. 1487 redakcija) ir pradėtas taikyti nuo 2015 m. liepos 1 d., yra artimas arba tolygus rinkoje nuomojamo būsto nuomos mokesčiui. Tokio dydžio nuomos mokesčio neišgalintys mokėti savivaldybės būsto nuomininkai, kurių (šeimos atveju - visų pilnamečių šeimos narių) nustatyta tvarka deklaruotas turtas (įskaitant gautas pajamas) už praėjusius kalendorinius metus atitinka Įstatymo 11 straipsnio 2 dalyje nurodytus dydžius ir kitas sąlygas teisei į socialinio būsto nuomą, Savivaldybės būsto ir socialinio būsto nuomos tvarkos aprašo, patvirtinto Klaipėdos miesto savivaldybės tarybos 2015 m. liepos 31 d. sprendimu Nr. T2-203, 41 dalyje nustatyta tvarka gali kreiptis į savivaldybę dėl nuomos sąlygų keitimo.

Duomenys apie šiame sprendimo projekte nurodytų savivaldybės būsto nuomininkų deklaruotą turtą bei nuomos mokestį yra pateikti lentelėje, pridedamoje prie šio aiškinamojo rašto.

 **3. Kokių rezultatų laukiama.**

Savivaldybės tarybai priėmus sprendimą:

3.1. Būtų patenkinti nuomininkų prašymai ir užtikrintos jų ir jų šeimos narių teisės į tolesnę būsto nuomą socialinio būsto nuomos sąlygomis;

3.2. Nuomininkai privalės pasirašyti Socialinio būsto nuomos sutartis. Socialinio būsto nuomos mokestis jiems bus skaičiuojamas nuo 2016 m. sausio 1 d.

3.3. Nuomininkai, pasirašę socialinio būsto nuomos sutartis, praras Įstatyme numatytą teisę nusipirkti nuomojamą būstą rinkos kaina;

3.4. Nuomininkai privelės kiekvienais metais Gyventojų turto deklaravimo įstatymo nustatyta tvarka Valstybinei mokesčių inspekcijai teikti Metines gyventojo (šeimos) turto (įskaitant gautas pajamas) deklaracijas.

3.5. Atitinkantys Įstatymo 21 straipsnio 2 dalies reikalavimus, nuomininkai galės prašyti atleidimo nuo nuomos mokesčio mokėjimo savivaldybės biudžeto sąskaita;

3.6. Nuomininkai galės prašyti mažesnio (atitinkančio normatyvinį) bendro naudingo ploto būsto.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.** Duomenys apie savivaldybės būsto nuomininkus, jų deklaruotas 2015 metų pajamas ir nuomos mokestį, 1 lapas.

Socialinio būsto skyriaus vedėja Danguolė Netikšienė